པོད་ལྔ་བཅུའི་ཁྲོད་དུ་སྔ་འགྱུར་རྙིང་མའི་ཆོས་སྐོར་པོད་སོ་གསུམ།དཔལ་ལྡན་ས་སྐྱའི་ཆོས་སྐོར་པོད་བརྒྱད།འགྲོ་མགོན་བཀའ་བརྒྱུད་ཆོས་སྐོར་པོད་ལྔ།རྒྱལ་བ་ཇོ་ནང་པའི་ཆོས་སྐོར་པོད་བཞི་བཅས་བཞུགས།དཔེ་ཚོགས་འདིའི་ནང་དུ་བཀོད་པའི་རྙིང་མ་རྒྱུད་འབུམ་དང་།ལམ་འབྲས་པོད་སེར།བཀའ་བརྒྱུད་མགུར་ཚོགས།ཇོ་ནང་ཕྱོགས་ལས་རྣམ་རྒྱལ་གྱིས་མཛད་པའི་དུས་འཁོར་འགྲེལ་བ་བཅས་རྩ་ཆེན་གྱི་དཔེ་རྙིང་མང་དུ་འདུ།མ་ཡིག་ཡང་དབུ་ཅན་དང་།དབུ་མེད།སྒམ་བྲིས་དང་།འཁྱུགས་བྲིས།ཚུགས་རིང་དང་།ཚུགས་ཐུང་།ལཉྫ་དང་།ཝརྟུ།གཞན་ཡང་དབུ་ལྷ་དང་།ཐིག་ཁང་སོགས་དུས་རབས་ཀྱི་དབང་གིས་མི་འདྲ་བ་མང་པོ་ཡོད་པས་ཞིབ་འཇུག་གི་རིན་ཐང་ཧ་ཅང་ཆེ།མ་དཔེ་སོར་བཞག་སྒོ་ནས་གོ་རིམ་ལེགས་སྒྲིག་བྱས་ཏེ་བཅོས་ལྷད་མ་ཤོར་བ་སོགས་ཁྱད་ཆོས་འབུར་དུ་ཐོན།